ai4bharat/Pralekha huggingface dataset:
ఉప రాష్ట్రపతి సచివాలయం
శ్రీ ప్రణబ్ ముఖర్జీ మరణం పట్ల తీవ్ర విచారం వ్యక్తం చేసిన ఉప రాష్ట్రపతి
చేపట్టిన ప్రతి పదవికి గౌరవం, అలంకారం తెచ్చారని వెల్లడి
గొప్ప నాయకుడిని భారత్ కోల్పోయింది: ఉప రాష్ట్రపతి
మాజీ రాష్ట్రపతి శ్రీ ప్రణబ్ ముఖర్జీ మరణం పట్ల ఉప రాష్ట్రపతి శ్రీ వెంకయ్య నాయుడు తీవ్ర విచారం వ్యక్తం చేశారు. ప్రణబ్ గొప్ప రాజనీతిజ్ఞుడని, భారతమాత ముద్దుబిడ్డల్లో ఒకరని, చేపట్టిన ప్రతి పదవికి గౌరవం, అలంకారం తెచ్చారని సంతాప సందేశంలో ఉప రాష్ట్రపతి పేర్కొన్నారు. గొప్ప నాయకుడిని భారత్ కోల్పోయిందని తెలిపారు.
"మాజీ రాష్ట్రపతి శ్రీ ప్రణబ్ ముఖర్జీ మరణం పట్ల తీవ్ర విచారంగా ఉంది. ప్రణబ్ గొప్ప రాజనీతిజ్ఞుడు, భారతమాత ముద్దుబిడ్డల్లో ఒకరు. శ్రమ, క్రమశిక్షణ, అంకితభావంతో, వినయపూర్వకంగా భారత అత్యుత్తమ రాజ్యాంగ పదవి అయిన రాష్ట్రపతి స్థాయికి చేరుకున్నారు".
"సుదీర్ఘ కాల ప్రజాసేవలో తాను చేపట్టిన ప్రతి పదవికి గౌరవం, అలంకారం తెచ్చారు. పరిపాలన, భారత పార్లమెంటరీ వ్యవస్థపై లోతైన అవగాహనతో ఆర్థిక, రక్షణ, విదేశీ వ్యవహారాల శాఖ మంత్రి వంటి కీలక పదవులు చేపట్టారు. ప్రణాళిక సంఘం ఉపాధ్యక్షుడిగా వ్యవహరించారు. రాష్ట్రపతి భవన్లో సృజనాత్మక కార్యక్రమాల్లో పాల్గొనేలా రాష్ట్రపతిగా ఉన్న సమయంలో ప్రజలను ప్రోత్సహించారు".
"పార్లమెంటరీ ప్రక్రియలు, సమకాలీన రాజకీయాలు, ఇతర విషయాల్లో ఆయన మేథావి. గొప్ప పార్లమెంటేరియన్, వక్త. ఆయనకు అసాధారణ జ్ఞాపకశక్తి ఉంది. సమస్యలను అత్యంత వేగంగా అర్ధం చేసుకుంటారు. ప్రజాస్వామ్యాన్ని, రాజ్యాంగ సంస్థలను బలోపేతం చేయడానికి ఎల్లప్పుడూ ఆసక్తి కనబరిచారు. రాజకీయ రంగంలో ప్రణబ్ అందరివాడు".
"గొప్ప నాయకుడిని భారత్ కోల్పోయింది. ప్రణబ్ కుటుంబ సభ్యులకు నా ప్రగాఢ సంతాపం. ఇంత పెద్ద నష్టాన్ని భరించేశక్తిని వారికివ్వాలని భగవంతుడిని ప్రార్థిస్తున్నా" అని సంతాప సందేశంలో ఉప రాష్ట్రపతి పేర్కొన్నారు.
నూతన మరియు పునరుత్పాదక శక్తి మంత్రిత్వ శాఖ
వ్యర్థాల నుండి విద్యుత్ తయారుచేసే కొత్త ప్లాంట్ల స్థాపనను ప్రోత్సహించడానికి, జాతీయ బయోఎనర్జీ కార్యక్రమం కింద వివిధ చర్యలను ప్రారంభించిన ప్రభుత్వం
అమలులో ఉన్న ఎంఎన్ఆర్ఈ- 'వ్యర్థాల నుండి విద్యుత్ ' కార్యక్రమం కింద
మొత్తం 90 వేస్ట్ టు ఎనర్జీ ప్రాజెక్ట్లు
30.01.2023 నాటికి, నూతన, పునరుత్పాదక విద్యుత్  కి సంబంధించిన వ్యర్థం నుండి విద్యుత్  కార్యక్రమం కింద వ్యర్థాల నుండి విద్యుత్ మొత్తం 90 ప్రాజెక్టులు వివిధ దశల్లో అమలులో ఉన్నాయి
రోజుకు 83400 క్యూబిక్ మీటర్ల సంచిత ఉత్పత్తి సామర్థ్యంతో 7 బయోగ్యాస్ జనరేషన్ ప్లాంట్లు;
రోజుకు 248000 కిలోల సంచిత ఉత్పత్తి సామర్థ్యంతో 34 బయో సిఎన్జి జనరేషన్ ప్లాంట్లు;
49 సుమారు 330 మెగావాట్ల సంచిత ఉత్పత్తి సామర్థ్యంతో విద్యుత్ ఉత్పత్తి ప్లాంట్లు.
దేశవ్యాప్తంగా ఇంధన కర్మాగారాలకు కొత్త వ్యర్థాల స్థాపనను ప్రోత్సహించడానికి, ప్రభుత్వం అనేక చర్యలు తీసుకుంది:
ఎంఎన్ఆర్ఈ నేషనల్ బయోఎనర్జీ ప్రోగ్రామ్ గొడుగు కింద వేస్ట్ టు ఎనర్జీ  ప్రోగ్రామ్ను అమలు చేస్తోంది. డబ్ల్యూటిఈ ప్రోగ్రామ్ 2021-22 నుండి 2025-26 వరకు రూ. 600 కోట్ల బడ్జెట్ను కలిగి ఉంది. ఈ కార్యక్రమం, ఇతర విషయాలలో, సిఎఫ్ఏ అందించడం ద్వారా పట్టణ, పారిశ్రామిక, వ్యవసాయ వ్యర్థాల నుండి బయోగ్యాస్/బయో సిఎన్ జి /విద్యుత్ ఉత్పత్తి కోసం ప్లాంట్ల ఏర్పాటుకు మద్దతు ఇస్తుంది. వేస్ట్ టు ఎనర్జీ ప్లాంట్ ఏర్పాటు కోసం అందుబాటులో ఉన్న ఆర్థిక సహాయం క్రింది విధంగా ఉంది:
బయోగ్యాస్ ఉత్పత్తి: 12000క్యూబిక్ మీటర్లు/రోజుకు రూ. 0.25 కోట్లు
బయో సిఎన్ జి ఉత్పత్తి: రోజుకు 4800 కిలోలకు రూ. 4.0 కోట్ల వరకు
బయోగ్యాస్ ఆధారంగా విద్యుత్ ఉత్పత్తి: రూ. 0.75 కోట్లు/మెగావాట్ వరకు
బయో & వ్యవసాయ-పారిశ్రామిక వ్యర్థాలపై ఆధారపడిన శక్తి : రూ 0.4 కోట్లు/మెగావాట్
బయోమాస్ గ్యాసిఫైయర్: రూ. kWeకి 15,000
పెట్రోలియం మరియు సహజ వాయువు మంత్రిత్వ శాఖ, సస్టైనబుల్ ఆల్టర్నేటివ్ టువర్డ్స్ అఫర్డబుల్ ట్రాన్స్పోర్టేషన్  చొరవ కింద 2023-24 నాటికి 15 ఎంఎంటి బయోసిఎన్జి ఉత్పత్తి లక్ష్యంతో 5000 బయోసిఎన్జి ప్లాంట్లను ఏర్పాటు చేయాలని భావిస్తోంది. ఎస్ఏటిఏటి చొరవ పారిశ్రామికవేత్తలను బయోసిఎన్జి ప్లాంట్లను ఏర్పాటు చేయడానికి, బయోసిఎన్జిని ఉత్పత్తి చేసి ఆయిల్ మార్కెటింగ్ కంపెనీలకు  ఆటోమోటివ్ ఇంధనాలుగా విక్రయించడానికి ప్రోత్సహిస్తుంది.
డిపార్ట్మెంట్ ఆఫ్ డ్రింకింగ్ వాటర్ అండ్ శానిటేషన్  2018లో గాల్వనైజింగ్ ఆర్గానిక్ బయో-అగ్రో రిసోర్సెస్ ధన్  పథకాన్ని ప్రారంభించింది. ఘన వ్యర్థాల నిర్వహణ కింద స్వచ్ఛ భారత్ మిషన్  ఫేజ్ IIలో గోబర్-ధన్ ఒక అంతర్భాగం. ఫేజ్-II కార్యాచరణ మార్గదర్శకాలు క్లస్టర్/కమ్యూనిటీ స్థాయి బయోగ్యాస్ ప్లాంట్ల ఏర్పాటు కోసం 2020-21 నుండి 2024-25 వరకు జిల్లాకు రూ.50.00 లక్షల వరకు ఆర్థిక సహాయం అందిస్తాయి.
కస్టమ్ డ్యూటీ రాయితీ సర్టిఫికేట్లు ఎంఎన్ఆర్ఈ ద్వారా సాంప్రదాయేతర పదార్థాల నుండి పవర్, బయో-సిఎన్ జి ఉత్పత్తి కోసం ప్రాజెక్ట్ల ప్రారంభ సెటప్కు అవసరమైన యంత్రాలు, విడిభాగాల దిగుమతి కోసం కస్టమ్ డ్యూటీపై రాయితీని పొందడం కోసం జారీ చేస్తారు.
కేంద్ర విద్యుత్, నూతన పునరుత్పాదక శక్తి శాఖ మంత్రి శ్రీ ఆర్ కే సింగ్ నిన్న లోక్సభలో లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
ఫరీదాబాద్ సిజిఎస్టీ ఎగవేత నిరోధక బృందం "గ్రీన్ వారియర్స్" 21 గోడౌన్లలోని అక్రమ బాణసంచా రాకెట్ను ఛేదించింది. దాదాపు రూ. 51 లక్షలను స్వాధీనం చేసుకుంది.
ఫరీదాబాద్ సిజీఎస్టీ కమిషనరేట్ ఎగవేత నిరోధక శాఖ, పంచకుల సిజిఎస్టీ జోన్కు అందిన సమాచారం ప్రకారం హర్యానాలోని పల్వాల్ జిల్లా బఘెలా గ్రామంలో ఉన్న ఎం/ఎస్ ఆర్.పి. ఎంటర్ప్రైజెస్ బల్లభ్ఘర్లోని సిహి గేట్ వద్ద అదనపు ప్రాంగణంలో రిజిస్టర్డ్ ప్రధాన వ్యాపార స్థలాన్ని కలిగి ఉన్నట్లు తెలిసింది. ఇన్వాయిస్ లేకుండా ఈ సంస్థ బాణాసంచా కొనుగోలు మరియు అమ్మకం చేస్తోంది. దీంతో ఎగవేత ఫరీదాబాద్ కమిషనరేట్ పరిధిలోని సిజిఎస్టీ బృదం సిజిఎస్టీ చట్టం, 2017లోని సెక్షన్ 67  ప్రకారం 12 అక్టోబర్, 2022న ఏకకాలంలో సోదాలు నిర్వహించింది. సోదాలు రాత్రంతా కొనసాగాయి.
హర్యానాలోని పల్వాల్ జిల్లా బఘెలా గ్రామంలోని ప్రధాన నమోదిత ప్రధాన వ్యాపార స్థలంలో 21 గోడౌన్లు ఉన్నాయి. అత్యంత మారుమూలన ఉన్న ఈ ప్రాంతానికి విద్యుత్తు సదుపాయం కూడా లేదు. సరైన రోడ్డు కూడా లేకపోవడంతో ఎగవేత నిరోధక అధికారులు ట్రాక్టర్లపై అతికష్టమ్మీద అక్కడికి చేరుకున్నారు.
ఎగవేత నిరోధక అధికారులు చెప్పిన ప్రాంగణంలో కోట్ల విలువైన బాణసంచా పటాకులు ఉన్నాయని గుర్తించి వాటిని సీజ్ చేసి సీజ్ చేశారు. వాటితో పాటుపెద్ద ఎత్తున జిఎస్టీ ఎగవేతను సూచించే "కచ్చి పర్చి మరియు ఇతర పత్రాల"తో పాటుగా లెక్కలోకి రాని రూ. యాభై లక్షల ఎనభై ఎనిమిది వేల  నగదును కూడా స్వాధీనం చేసుకున్నారు. జిఎస్టి ఎగవేసిన పరిమాణీకరణ మరియు తదుపరి పరిశోధనలు జరుగుతున్నాయి.
10/10/2022న అమల్లోకి వచ్చిన గౌరవనీయులైన సుప్రీం కోర్ట్ మరియు నేషనల్ గ్రీన్ ట్రిబ్యునల్  ఆదేశాల ఆధారంగా గ్రీన్ క్రాకర్స్ మినహా అన్ని రకాల ఫైర్ క్రాకర్ల తయారీ, అమ్మకం మరియు వాడకాన్ని నిషేధించాలని హర్యానా ప్రభుత్వం ఆదేశించింది.
ఈ సెర్చ్ ఆపరేషన్ సిబిఐసి మరియు డిఆర్ఐ,డిజిజిఐ, ఎగవేత నిరోదక శాఖలు పన్ను ఎగవేతను మాత్రమే కాకుండా దేశ పర్యావరణాన్ని కూడా కాపాడుతున్నాయని మరోసారి రుజువు చేశాయి. ఈ సంప్రదాయాన్ని అనుసరించి, ఎగవేత నిరోధక శాఖ, సిజిఎస్టి కమిషనరేట్ ఫరీదాబాద్, "గ్రీన్ వారియర్స్"గా కూడా తన బాధ్యతను చాలా శ్రద్ధగా నిర్వర్తించింది.
ప్రధాన మంత్రి కార్యాలయం
'శ్రీ రామ జన్మభూమి మందిరం' శంకుస్థాపన సందర్భంగా రేపు నిర్వహించే బహిరంగ కార్యక్రమానికి హాజరుకానున్న - ప్రధానమంత్రి.
అయోధ్యలో 'శ్రీ రామ జన్మభూమి మందిరం' శంకుస్థాపన సందర్భంగా రేపు జరిగే బహిరంగ కార్యక్రమానికి ప్రధానమంత్రి శ్రీ నరేంద్ర మోదీ హాజరుకానున్నారు.
ఈ కార్యక్రమానికి ముందు, హనుమన్ గర్హి లో నిర్వహించే పూజ, దర్శనాలలో ప్రధానమంత్రి పాల్గొంటారు. ఆ తర్వాత ఆయన శ్రీ రామ జన్మభూమిని చేరుకుని, అక్కడ 'భగవాన్ శ్రీ రామ్లాలా విరాజ్ మాన్' యొక్క పూజ, దర్శనాలలో కూడా పాల్గొంటారు. అనంతరం, ఆయన అక్కడ ఒక పారిజాత మొక్కను నాటుతారు. ఆ తర్వాత భూమి పూజ నిర్వహిస్తారు.
శంకుస్థాపన కు గుర్తుగా ప్రధానమంత్రి ఒక ఫలకాన్ని ఆవిష్కరిస్తారు. 'శ్రీ రామ జన్మభూమి మందిర్' పై ఒక స్మారక తపాలా బిళ్ళను కూడా ఆయన ఈ సందర్భంగా విడుదల చేస్తారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పప్పుధాన్యాల నిల్వల వెల్లడిని పర్యవేక్షించే ప్రయత్నాలను వేగవంతం చేసిన కేంద్ర ప్రభుత్వం
నిల్వల లభ్యతను పారదర్శకంగా ప్రకటించాలని పప్పుధాన్యాల దిగుమతిదార్లకు కేంద్రం ఆదేశం
స్టాక్ డిక్లరేషన్ పోర్టల్లో నమోదిత సంస్థల సంఖ్యను పెంచడానికి అన్ని మార్గాల్లో ప్రయత్నించాలని రాష్ట్రాలు/యూటీలకు అభ్యర్థన
పెద్ద పప్పుధాన్యాల దిగుమతిదార్లు తమ వద్ద అందుబాటులో ఉన్న నిల్వలను క్రమం తప్పకుండా పారదర్శకంగా ప్రకటించాలని కేంద్ర వినియోగదార్ల వ్యవహారాల విభాగం కార్యదర్శి శ్రీ రోహిత్ కుమార్ సింగ్ ఆదేశించారు. దేశీయ విపణిలో పప్పుధాన్యాల లభ్యతలో అంతరాయం కలిగించే ఎలాంటి చర్యలు తీసుకోవద్దని సూచించారు.
అదనపు కార్యదర్శి నిధి ఖరే నేతృత్వంలోని కమిటీ ఈ రోజు అన్ని రాష్ట్రాలు/యూటీలతో సమావేశమైంది. ఫాసీ లైసెన్సుదార్లు, ఏపీఎంసీ నమోదిత వ్యాపారులు, పప్పుధాన్యాల జీఎస్టీ నమోదిత వ్యాపారులు మొదలైనవారు సహా స్టాక్ డిక్లరేషన్ పోర్టల్లో నమోదిత సంస్థల సంఖ్యను పెంచడానికి అన్ని మార్గాల్లో ప్రయత్నించాలని అభ్యర్థించారు. ప్రకటించిన నిల్వలను మరోమారు నిర్ధరించుకోవడానికి, ప్రభుత్వ & ప్రైవేట్ రంగాల గోదాము సేవల ప్రదాతల నుంచి సమాచారాన్ని తీసుకోవాలని రాష్ట్రాలకు సూచించారు. కస్టమ్స్ అధీనంలో ఉండే గిడ్డంగుల్లో ఉన్న దిగుమతి పప్పుల నిల్వలను పర్యవేక్షించాల్సిన అవసరాన్ని కూడా స్పష్టం చేశారు. వాటిని నౌకాశ్రయాల నుంచి సకాలంలో విడుదల చేసేలా చూసుకోవాలని అభ్యరించారు.
మిల్లర్లు, నిల్వదార్లు, వ్యాపారులు, దిగుమతిదార్లు మొదలైన వర్గాలు పప్పుధాన్యాల నిల్వలను బహిర్గతం చేసేలా పర్యవేక్షించే ప్రయత్నాలను కేంద్రం వేగవంతం చేసింది. కందిపప్పు ధరలను సాధారణీకరించడానికి, దేశీయ మార్కెట్లో కందిపప్పు లభ్యతను పెంచడానికి ఈ ప్రయత్నాలు చేస్తోంది.
దేశంలో పప్పుధాన్యాల లభ్యతను పెంచడానికి, ధరలను తగ్గించడానికి విలువ గొలుసులో ఉన్న అందరు వాటాదార్లతో ముఖాముఖి కార్యక్రమాలు నిర్వహించాలని కేంద్ర విభాగం యోచిస్తోంది.
నిల్వలను బహిర్గతం చేయడంలో పారదర్శకంగా వ్యవహరించేందుకు మనస్పూర్తిగా సహకరిస్తారని పప్పుధాన్యాల సంఘాలు, దిగుమతిదార్లు హామీ ఇచ్చారు.
ప్రధాన మంత్రి కార్యాలయం
బ్రిక్స్ లీడర్స్రిట్రీట్ మీటింగ్ లో పాలుపంచుకొన్న ప్రధాన మంత్రి
ప్రధాన మంత్రి శ్రీ నరేంద్ర మోదీ జోహాన్స్ బర్గ్ లోని సమర్ పాలెస్ లో 2023 ఆగస్టు 22 వ తేదీ న జరిగిన బ్రిక్స్ లీడర్స్ రిట్రీట్ కార్యక్రమం లో పాలుపంచుకొన్నారు.
ప్రధాన మంత్రి శ్రీ నరేంద్ర మోదీ జోహాన్స్ బర్గ్ లోని సమర్ ప్లేస్ లో 2023 ఆగస్టు 22 వ తేదీ న జరిగిన బ్రిక్స్ లీడర్స్ రిట్రీట్ కార్యక్రమం లో పాలుపంచుకొన్నారు.
ప్రధాన మంత్రి సమర్ ప్లేస్ కు చేరుకోవడం తోనే, దక్షిణ ఆఫ్రికా అధ్యక్షుడు మరియు బ్రిక్స్ పదిహేనో శిఖర సమ్మేళనం చైర్ మన్ శ్రీ సిరిల్ రామఫోసా ఆయన కు స్నేహపూర్వకం గా స్వాగతం పలికారు.
రహస్య ఫార్మెట్ లో జరిగిన ఈ రిట్రీట్ కార్యక్రమం అనేది ప్రపంచ పరిణామాల ను చర్చించడాని కి మరియు ప్రపంచ సవాళ్ళ కు పరిష్కారాల ను వెదకడం కోసం బ్రిక్స్ ప్లాట్ ఫార్మ్ ను వినియోగించే మార్గాల ను కనుగొనడానికి ఒక అవకాశం అని చెప్పవచ్చును.
కార్పొరేట్ వ్యవహారాల మంత్రిత్వ శాఖ
ఛార్టర్డ్ అకౌంటెంట్స్ ఆఫ్ ఇండియా  మరియు కెన్యాకు చెందినా సర్టిఫైడ్ పబ్లిక్ అకౌంటెంట్స్ ఆఫ్ కెన్యా  మధ్య అవగాహన ఒప్పందానికి  కాబినెట్ ఆమోదం
మన దేశానికి చెందిన ఛార్టర్డ్ అకౌంటెంట్స్ ఆఫ్ ఇండియా  మరియు కెన్యాకు చెందినా సర్టిఫైడ్ పబ్లిక్ అకౌంటెంట్స్ ఆఫ్ కెన్యా  మధ్య అవగాహన ఒప్పందం కుదుర్చుకోవాలన్న ప్రతిపాదనకు ప్రధానమంత్రి శ్రీ నరేంద్ర మోడీ అధ్యక్షతన జరిగిన మంత్రివర్గ సమావేశం ఆమోదించింది. ఉమ్మడి పరిశోధన, నాణ్యతా ప్రమాణాల మద్దతు, సమర్ధత, సామర్ధ్య వృద్ధి, శిక్షణలో ఉన్న అకౌంటెంట్ల మార్పిడి కార్యక్రమాలు మరియు అకౌంటెంట్ల వృత్తిపరమైన సామర్ధ్యాన్ని  పెంపొందించడానికి కోర్సులు, అధ్యయన గోష్ఠులు, సదస్సులు నిర్వహించడం ద్వారా జ్ఞాన మార్పిడికి రెండు దేశాల మధ్య ఉమ్మడి సహకారం మరియు సమన్వయం పెంపొందించడానికి ఈ ఒప్పందం తోడ్పడుతుంది.
(వివరాలు:
• ఐ సి ఎ ఐ మరియు ఐ సి పి ఎ కె పరస్పరం ఇచ్చిపుచ్చుకోవడం ద్వారా ఒప్పంద భాగస్వామ్య సంస్థకు చెందిన సభ్యులకు, సిబ్బందికి తమ జ్ఞానాన్ని, అనుభవాన్ని పంచడం, ఉభయులు అంగీకరించిన పని క్రమం ప్రకారం పనిని అప్పగించి నియుక్తులను చేయడం
• ఐ సి ఎ ఐ / ఐ సి పి ఎ కె మధ్య కుదిరిన అవగాహన ఒప్పందంలో  పొందుపరచిన విధంగా వ్యూహాత్మక భాగస్వామ్యం మరియు సమన్వయము బహిర్గతం అయ్యేలా జాగృతం చేయడానికి కార్యక్రమాలను ఉమ్మడిగా ప్రోత్సహించడం
• ఐ సి ఎ ఐ మరియు ఐ సి పి ఎ కె సంస్థలు సమన్వయము ద్వారా శిక్షణా ప్రమాణాలను నిర్దేశించడం, శిక్షణలో ఉన్న అకౌంటెంట్ల మార్పిడి కార్యక్రమాలు నిర్వహించడం
ఒప్పందం వల్ల ప్రభావం:
కెన్యాతో భారతేశానికి చాలాకాలం నుంచి వాణిజ్య సంబంధాలు ఉన్నాయి. కెన్యాకు భారత్ అతిపెద్ద ఎగుమతిదారు. ఆరవ అతిపెద్ద వాణిజ్య భాగస్వామి. స్థూల జాతీయోత్పత్తి వృద్దిని చూసినప్పుడు కెన్యా ఆర్ధిక వ్యవస్థ 2017లో ఆఫ్రికాలో పై వరుసలో ఉందని ఆఫ్రికా దేశాలకు చెందిన ఒక నివేదికలో తెలిపారు. కెన్యా ఆర్ధిక పునాదులు వైవిధ్యభరితం. తమ వస్తువులను భారతీయ మార్కెట్లలోకి ఎక్కువగా పంపాలని కెన్యా భావిస్తోంది. మరోవైపు కెన్యాతో విదేశీ వాణిజ్యంలో అగ్రగామి కావాలని భారత్ అభిలషిస్తోంది.
ఆఫ్రికాలోని అగ్రగామి ఆర్ధిక వ్యవస్థలలో కెన్యా ఒకటి కావడం వల్ల ఇటీవల కాలంలో ఉభయ దేశాల మధ్య పరస్పరం పెట్టుబడులు పెరగడం, విశ్వాసం పాదుకొనడం జరిగింది. అంతేకాక కెన్యా ఆర్ధిక ప్రగతిలో భారత ఛార్టర్డ్ అకౌంటెంట్స్ ఇదివరకే ప్రముఖ భూమికను నిర్వహిస్తున్నారు. అందువల్ల కెన్యాలో మున్ముందు భారతీయ ఛార్టర్డ్ అకౌంటెంట్లకు వృత్తిపరమైన అవకాశాలు ఉండే ఆస్కారం ఉంది.
ఈశాన్య ప్రాంత అభివృద్ధి మంత్రిత్వ శాఖ
హర్ ఘర్ ధ్యాన్ ప్రచారం కింద ధ్యానం, మానసిక ఆరోగ్యం పై ఒక గంట పరిచయ సెషన్ను నిర్వహించిన ఈశాన్యప్రాంత అభివృద్ధి మంత్రిత్వ శాఖ 
ఆజాదీ కా అమృత్ మహోత్సవ్ ఆధ్వర్యంలో ఈశాన్యప్రాంత అభివృద్ధి మంత్రిత్వ శాఖ  హర్ ఘర్ ధ్యాన్ ప్రచారంలో భాగంగాతమ అధికారులు/ సిబ్బందికి ధ్యానం, మానసిక ఆరోగ్యం పై ఒక గంట పరిచయ సెషన్ను న్యూఢిల్లీలోని విజ్ఞాన్ భవన్ అనెక్స్లో నిర్వహించింది.
ఈ సెషన్కు ఆర్ట్ ఆఫ్ లివింగ్ నుంచి వచ్చిన ఆరుణిమా సిన్హా, సుయష్ రాజ్ శివంలు అధ్యక్షత వహించారు.
ఈ సెషన్ లో పాలుపంచుకునేవారి మానసిక, భావోద్వేగ ఆరోగ్యంపై దృష్టి సారించి, సులువుగా స్వకరించి, సాధన చేయగల ధ్యానాన్ని పరిచయం చేయడమే కాక స్వీయ అభివృద్ధి అనే నిరంతర ప్రయాణానికి అవసరమైన పలు అంశాలను అందించింది.
సమీప భవిష్యత్తులో అన్ని వర్గాల ప్రజల మానసిక ఆరోగ్యం కోసం ధ్యాన సాధనను ముందుకు, నూతన ఎత్తులకు తీసుకువెళ్ళాలని ఎండిఒఎన్ఇఆర్ ఆశిస్తోంది.
యువజన వ్యవహారాలు, క్రీడల మంత్రిత్వ శాఖ
అంతర్జాతీయ మహిళా దినోత్సవం సందర్భంగా 10 నగరాల్లో ఖేలో ఇండియా దస్ కా దమ్ టోర్నమెంట్ నిర్వహణ; బాలికలను ప్రోత్సహించిన ప్రముఖ క్రీడాకారిణులు
కేంద్ర యువజన వ్యవహారాలు & క్రీడల మంత్రిత్వ శాఖ ఆధ్వర్యంలోని క్రీడల విభాగం, ఖేలో ఇండియా దస్ కా దమ్ ఈవెంట్ను మార్చి 10వ తేదీ నుంచి 31 వరకు నిర్వహించనుంది. అంతర్జాతీయ మహిళా దినోత్సవం 2023 వేడుకల రూపంలో దీనిని నిర్వహిస్తారు. ఒక అంతర్జాతీయ కార్యక్రమాన్ని పురస్కరించుకుని ఇలా క్రీడాపోటీలు నిర్వహించడం ఇదే మొదటిసారి. టోర్నమెంట్ నిర్వహించడానికి కేంద్ర మంత్రిత్వ శాఖ రూ.50 లక్షలు మంజూరు చేసింది.
మార్చి 10వ తేదీన, దిల్లీలోని జవహర్లాల్ నెహ్రూ స్టేడియంలో జరిగే ప్రారంభోత్సవంలో కేంద్ర యువజన వ్యవహారాలు & క్రీడల శాఖ మంత్రి శ్రీ అనురాగ్ సింగ్ ఠాకూర్ పాల్గొంటారు. ఈ టోర్నమెంట్లో 10 క్రీడాంశాలు ఉన్నాయి, దేశంలోని 10 నగరాల్లో ఇవి జరుగుతాయి. 15,000 మంది మహిళా అథ్లెట్లు పాల్గొంటారు.
టోర్నమెంట్లో పాల్గొనే బాలికలను ఉత్సాహపరిచేలా, భారత హాకీ క్రీడాకారిణి రాణి, బాక్సర్ నిఖత్ జరీన్ సహా దేశంలోని అగ్రశ్రేణి మహిళా క్రీడాకారిణులు వీడియోలు పోస్ట్ చేశారు. ప్రముఖ క్రీడాకారిణుల్లో కొందరు కొన్ని నగరాల్లో జరిగే కార్యక్రమంలో పాల్గొంటారు, విజేతలను సత్కరిస్తారు. ఖో ఖో, వుషు, రెజ్లింగ్, ఫెన్సింగ్, విలువిద్య, ఈత, బాస్కెట్ బాల్, జూడో, అథ్లెటిక్స్, యోగాసానాలు ఈ టోర్నమెంట్లో క్రీడాంశాలుగా ఉన్నాయి.
జాతీయ/రాష్ట్ర స్థాయి పోటీలలో పాల్గొనలేకపోయిన మహిళా క్రీడాకారిణులకు ఒక వేదికను అందించడం, క్రీడాపోటీలు జరగని ప్రాంతాలను చేరుకోవడం ఈ టోర్నమెంట్ ముఖ్య ఉద్దేశం.
క్రీడాపోటీలు జరిగే ప్రాంతాల జాబితా కోసం ఇక్కడ క్లిక్ చేయండి.
విద్యుత్తు మంత్రిత్వ శాఖ
‘మహారత్న’ కంపెనీ హోదా పొందిన ఆర్ఈసీ
'మహారత్న' సెంట్రల్ పబ్లిక్ సెక్టార్ ఎంటర్ప్రైజ్ హోదా ఆర్ఈసీ సంస్థకు ఇవ్వబడింది. దీని ద్వారా ఆర్ఈసీ సంస్థకు మరింత కార్యాచరణ మరియు ఆర్థిక స్వయంప్రతిపత్తి లభిస్తుంది. ఈ మేరకు ఆర్థిక మంత్రిత్వ శాఖ ఆధ్వర్యంలోని పబ్లిక్ ఎంటర్ప్రైజెస్ విభాగం నిన్న ఉత్తర్వులు జారీ చేసింది. 1969లో ఏర్పాటు చేయబడ్డ ఈ సంస్థ, భారతదేశం అంతటా పవర్ సెక్టార్ ఫైనాన్సింగ్ మరియు అభివృద్ధిపై దృష్టి సారించే ఎన్బీఎఫ్సీ.
ఆర్ఇసికి ‘మహారత్న’ హోదా మంజూరు చేయడం వల్ల ఆర్థిక నిర్ణయాలు తీసుకునేటప్పుడు కంపెనీ బోర్డుకు మెరుగైన అధికారాలు లభిస్తాయి. 'మహారత్న' సీపీఎస్ఈ యొక్క బోర్డు ఆర్థిక జాయింట్ వెంచర్లు, పూర్తిగా-యాజమాన్య అనుబంధ సంస్థలను చేపట్టడానికి ఈక్విటీ పెట్టుబడులు పెట్టవచ్చు. భారతదేశం మరియు విదేశాలలో విలీనాలు మరియు కొనుగోళ్లను చేపట్టవచ్చు., సంబంధిత సీపీఎస్ఈ యొక్క నికర విలువలో 15%తో ఒక ప్రాజెక్ట్లో ₹5,000 కోట్ల పరిమితికి లోబడి ఉంటుంది. సిబ్బంది, మానవ వనరుల నిర్వహణ మరియు శిక్షణకు సంబంధించిన పథకాలను కూడా బోర్డు రూపొందించి అమలు చేయగలదు. దీనితో, ఆర్ఈసీ టెక్నాలజీ జాయింట్ వెంచర్స్ లేదా ఇతర వ్యూహాత్మక పొత్తులలోకి కూడా ప్రవేశించవచ్చు.
ప్రపంచవ్యాప్త కోవిడ్-19 మహమ్మారి సమయంలో కూడా సంస్థ అనుకూలత, స్థితిస్థాపకత, స్థిరమైన పనితీరు కారణంగా ఆర్ఈసీ ఘనతను సాధించిందని ఆర్ఈసీ సీఎండీ శ్రీ వివేక్ కుమార్ దేవాంగన్ అన్నారు. “2022 ఆర్థిక సంవత్సరంలో, ఆర్ఈసీ దాని ఖర్చుతో కూడుకున్న వనరుల నిర్వహణ మరియు బలమైన ఆర్థిక విధానాల కారణంగా దాని అత్యధిక నికర లాభం ₹10,046 కోట్లు మరియు ₹50,986 కోట్ల నికర విలువను చేరుకుంది. డీడీయూజీజేవై, సౌభాగ్య వంటి భారత ప్రభుత్వ ప్రధాన పథకాల విజయంలో ఈ సంస్థ కీలక పాత్ర పోషించింది. దేశంలో గ్రామం మరియు గృహ విద్యుద్దీకరణను సాధించడంలో దోహదపడింది. ఆర్థిక & కార్యాచరణ సమస్యలను తగ్గించడానికి పంపిణీ రంగాన్ని పునరుద్ధరించడానికి ఆర్ఈసీ ప్రస్తుతం పునరుద్ధరించబడిన పంపిణీ రంగ పథకం  కోసం నోడల్ ఏజెన్సీ పాత్రను పోషిస్తోంది. కంపెనీపై విశ్వాసం ఉంచిన వాటాదారులందరికీ.. ముఖ్యంగా ఐదు దశాబ్దాలకు పైగా సంస్థ కార్యకలాపాలకు తిరుగులేని మద్దతును అందించిన ఉద్యోగులందరికీ ధన్యవాదాలు తెలిపారు. ఈ సాఫల్యాన్ని సాధించడంలో కీలకమైన మార్గదర్శకత్వం, మద్దతు ఉన్న విద్యుత్ మంత్రిత్వ శాఖకు మా హృదయపూర్వక కృతజ్ఞతలు తెలియజేశారు.
రసాయనాలు, ఎరువుల మంత్రిత్వ శాఖ
కోవిడ్ -19 కారణంగా ఫినాల్ కు పెరిగిన డిమాండ్ ను తీర్చడానికి బెంగాల్ కెమికల్ & ఫార్మాస్యూటికల్ సంస్థ
ఒక్క రోజులో 51,960 సీసాల ఫినాల్ ఉత్పత్తి చేసి రికార్డు సృష్టించింది.
కోవిడ్ -19 మహమ్మారి పుట్టుక తరువాత ఫినాల్ నెలవారీ అమ్మకాలు రూ 4.5 నుంచి 6 కోట్ల దాకా పెరిగాయి.
కేంద్ర రసాయనాలు మరియు ఎరువుల మంత్రిత్వ శాఖకు అనుబంధంగా ఉన్న బెంగాల్ కెమికల్స్ & ఫార్మాస్యూటికల్ లిమిటెడ్  ప్రభుత్వ రంగ సంస్థ.కోవిడ్ -19 మహమ్మారి ప్రబలిన తరువాత ప్రజల నుంచి ఫినాల్ కు డిమాండ్ అనేక రెట్లు పెరిగింది. దానిని తీర్చడానికి బి సి పి ఎల్ తమ ఉత్పత్తిని ఇబ్బడి ముబ్బడిగా పెంచింది. ఇంతకు ముందెన్నడూ లేని విధంగా ఒక్క రోజులో 51,960 సీసాల ఫినాల్ ఉత్పత్తి చేసి రికార్డు సృష్టించింది. పశ్చిమ బెంగాల్ నార్త్ 24 - పరగణాల జిల్లాలోని బి సి పి ఎల్ పాణిహతి యూనిట్ ఈ ఘనత సాధించింది.
మున్నెన్నడూ లేని విధంగా రికార్డు స్థాయి ఉత్పత్తి సాధించినందుకు బి సి పి ఎల్ సంస్థ యాజమాన్యాన్ని మరియు ఉద్యోగులను కేంద్ర రసాయనాలు మరియు ఎరువుల శాఖ మంత్రి శ్రీ డి.వి. సదానంద గౌడ అభినందించారు.
ఇంతటి ఉత్పత్తిని సాధించడం సంస్థ 120 సంవత్సరాల చరిత్రలో రికార్డు అని బి సి పి ఎల్ డైరెక్టర్  శ్రీ పి. ఎం. చంద్రయ్య తెలిపారు. జూలై నెలలో మేము ఒక్క రోజులో 38,000 సీసాల ఫినాల్ ఉత్పత్తి చేశాము. ఆ తరువాత నెల రోజుల్లో ఉత్పత్తిని మరింత పెంచాం. ఇప్పుడు రోజుకు 50,000 సీసాల ఫినాల్ ఉత్పత్తి స్థాయికి ఎదిగాం. ఆ విధంగా ఈ వారంలో 2020 ఆగస్టు 23వ తేదీన ఒక్క రోజులో 51,960 సీసాల ఫినాల్ ఉత్పత్తి చేశామని ఆయన తెలిపారు.
కోవిడ్ -19 మహమ్మారి ప్రబలడానికి ముందు తాము రోజుకు 15,000 సీసాల ఫినాల్ ఉత్పత్తి చేసేవారమని బిసిపిఎల్ సంస్థ తెలిపింది. "అప్పుడు కంపెనీ నెలవారీ ఫినాల్ అమ్మకాలు రూ. 3 నుంచి 3.5 కోట్ల వరకు ఉండెది. కోవిడ్ వ్యాప్తి తరువాత నెలవారీ ఫినాల్ అమ్మకాలు రూ. 4.5 నుంచి 6 కోట్ల స్థాయికి పెరిగాయి. ఫినాల్ కు భారీ డిమాండ్ ఉందనడానికి ఇదే స్పష్టమైన సూచన"
అక్టోబర్ 20వ తేదీ  వరకు సంస్థ ఉద్యోగులు కోవిడ్ ను ఎదుర్కొని అన్ని ఆదివారాలు మరియు సెలవు రోజుల్లో రెండు షిఫ్తులలో పనిచేసి శుభ్రతకు ఉపకరించే ఫినాల్ డిమాండ్ ను తీర్చడానికి కృషిచేస్తారు.
ఇంటిలో ఉపయోగించే వస్తువులు, ఫార్మా మరియు పారిశ్రామిక ఉత్పత్తులను తయారుచేసే మొట్టమొదటి భారతీయ ఫార్మాస్యూటికల్ కంపెనీ బిసిపిఎల్.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
స్వచ్ఛమైన గాలి పీలుస్తూ ఇక ద్విచక్ర వాహనం నడపవచ్చు
ద్విచక్ర వాహనం నడుపుతున్న వారు స్వచ్ఛమైన గాలిని పీల్చుకోవడానికి సహాయపడే కాలుష్య నివారణ హెల్మెట్ ను ఢిల్లీ కేంద్రంగా పనిచేస్తున్న అంకుర సంస్థ అభివృద్ధి చేసింది. ఢిల్లీకి చెందిన షెల్లియోస్ టెక్నోలాబ్స్ అభివృద్ధి చేసిన హెల్మెట్లో అమర్చిన బ్లూటూత్ ఆధారిత యాప్ హెల్మెట్ను ఎప్పుడు శుభ్రం చేయాలో వాహనం నడుపుతున్న వ్యక్తికి సంకేతాల ద్వారా తెలియజేస్తుంది.
శాస్త్ర సాంకేతిక మంత్రిత్వ శాఖ నుంచి  సీడ్ ఫండింగ్ పొందిన షెల్లియోస్ టెక్నోలాబ్స్ నోయిడాలోని సైన్స్ అండ్ టెక్నాలజీ ఎంటర్ప్రెన్యూర్ పార్క్  ఇంక్యుబేట్ చేయబడింది.
ప్రముఖ ఒరిజినల్ ఎక్విప్మెంట్ మ్యానుఫ్యాక్చరర్స్ తో హెల్మెట్ వాణిజ్య ఉత్పత్తి కోసం షెల్లియోస్ టెక్నోలాబ్స్ ఒప్పందాలపై సంతకం చేసింది. ఉత్పత్తి, సాంకేతిక సంసిద్ధత స్థాయి  స్థాయి 9 వద్ద హెల్మెట్ కు యుటిలిటీ పేటెంట్ మంజూరు అయింది. దేశంలోని అన్ని ప్రాంతాల్లో 4500 రూపాయలను ధరగా నిర్ణయించి అమ్మకాలు సాగిస్తున్నారు. దేశంలోని అన్ని ప్రాంతాల్లో వాహనాలు నడుపుతున్న వారి నుంచి హెల్మెట్ కు ఆదరణ లభిస్తున్నది. మరింత అభివృద్ధి చేసిన హెల్మెట్ వాణిజ్య కోసం రాయల్ ఎన్ఫీల్డ్ మోటార్సైకిల్స్తో షెల్లియోస్ టెక్నోలాబ్స్ కలిసి పనిచేస్తుంది.
శీతాకాలంలో ఢిల్లీలో ద్విచక్ర వాహనదారులు పీల్చేందుకు పరిశుభ్రమైన లభించక ఎదుర్కొంటున్న సమస్యలను పరిష్కరించాలన్న ఉద్దేశంతో షెల్లియోస్ టెక్నోలాబ్స్ పరిశోధన సాగించి హెల్మెట్ అభివృద్ధి చేసింది.
('రోడ్డుపై ఉన్న ప్రజలు ముఖ్యంగా వాహనాలు నడుపుతున్న వేలాది మంది ప్రజలు ప్రతిరోజూ గాలి నాణ్యతకు సంబంధించి అనేక ఆరోగ్యపరమైన సమస్యలు ఎదుర్కొంటున్నారని మేము గుర్తించాము. వాహనాల నుంచి వెలువడుతున్న పొగ, గాలిలో ఉండే నలుసు పదార్థం గాలిని కలుషితం చేస్తున్నాయి. కలుషిత గాలిని ప్రజలు పీల్చుకుంటున్నారు ” అని షెల్లియోస్ టెక్నోలాబ్స్ వ్యవస్థాపకుల్లో ఒకరైన అమిత్ పాఠక్ అన్నారు.
PUROS పేరుతో సంస్థ అభివృద్ధి చేసిన హెల్మెట్ గాలి శుద్దీకరణ ఉపకరణాలతో అనుసంధానించబడింది. వీటిలో కొన్ని ఉపకరణాలకు షెల్లియోస్ టెక్నోలాబ్స్ పేటెంట్ హక్కులను కలిగి ఉంది. బ్రష్ అవసరం లేని డీసీ  బ్లోవర్ ఫ్యాన్,గాలిలో కలిసి ఉండే రేణువులను శుద్ధి చేసే ఫిల్టర్లు  , ఎలక్ట్రానిక్ సర్క్యూట్ మరియు మైక్రోయూఎస్బి ఛార్జింగ్ పోర్ట్ లతో హెల్మెట్.ను తయారు చేసారు. హెల్మెట్ వెనుక భాగంలో అమర్చిన ప్యూరిఫయింగ్ వ్యవస్థ గాలిలో ఉండే కలుషిత రేణువులను సంగ్రహించి వాహనం నడుపుతున్న వ్యక్తి గాలి పీల్చుకొనే సమయానికి గాలిని శుభ్రపరిచిన స్వచ్ఛమైన గాలిని అందిస్తుంది.
ప్రభుత్వం నిర్దేశించిన అన్ని తప్పనిసరి ప్రమాణాలను అనుసరించి 1.5 కిలోల బరువుతో హెల్మెట్ ను అభివృద్ధి చేశారు. నియంత్రిత వాతావరణాన్ని ఉపయోగించి నిర్వహించిన పరీక్షల్లో హెల్మెట్ 80% కంటే ఎక్కువ కాలుష్యాన్ని తగ్గించిందని వెల్లడయ్యింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీల వద్ద అందుబాటులో 172.68 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.98 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,72,68,90,400
|
|
అందుబాటులోని నిల్వలు
|
|
10,98,57,832
172.68 కోట్లకు పైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 10.98 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
వాణిజ్యం, పరిశ్రమల మంత్రిత్వ శాఖ
నేషనల్ ఇన్స్టిట్యూట్ ఆఫ్ డిజైన్  చట్టం, 2014 లో సవరణ కు ఆమోదం తెలిపిన మంత్రివర్గం
ఆంధ్ర ప్రదేశ్ లోని నేషనల్ ఇన్స్టిట్యూట్ ఆప్ డిజైన్, అమరావతి/విజయవాడ; మధ్య ప్రదేశ్ లోని నేషనల్ ఇన్స్టిట్యూట్ ఆఫ్ డిజైన్, భోపాల్; అసమ్ లోని నేషనల్ ఇన్స్టిట్యూట్ ఆఫ్ డిజైన్, జోర్ హాట్; ఇంకా హరియాణా లోని నేషనల్ ఇన్స్టిట్యూట్ ఆఫ్ డిజైన్, కురుక్షేత్ర లను నేషనల్ ఇన్స్టిట్యూట్ ఆఫ్ డిజైన్  చట్టం, 2014 పరిధి లోకి చేర్చేందుకు, అలాగే వీటిని అహమదాబాద్ లోని నేషనల్ ఇన్స్టిట్యూట్ ఆఫ్ డిజైన్ కు సమానంగా జాతీయ ప్రాధాన్యం కలిగినటువంటి సంస్థ లుగా ప్రకటించడానికి ఎన్ఐడి చట్టం, 2014 లో సవరణ ను ప్రతిపాదించే బిల్లు ను పార్లమెంట్ లో ప్రవేశపెట్టేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. అవసరమయ్యే కొన్ని చిన్న చిన్న సవరణలనూ ఈ బిల్లు లో ప్రతిపాదించడమైంది; ఉదాహరణకు ఎన్ఐడి విజయవాడ పేరు ను ఎన్ఐడి అమరావతి గా మార్చే ప్రతిపాదన తో పాటు ప్రిన్సిపల్ డిజైనర్ నామావళి ని ప్రొఫెసర్ కు సమానమైందిగా పేర్కొన్న ప్రతిపాదన కూడా ఈ సవరణలలో భాగంగా ఉంది.
జాతీయ ప్రాముఖ్యం కలిగిన కొత్త ఎన్ఐడి లను దేశం లోని వివిధ భౌగోళిక ప్రాంతాలలో ఏర్పాటు చేయడం అత్యంత నైపుణ్యం కలిగిన మానవ వనరులను డిజైన్ రంగానికి అందుబాటు లోకి తీసుకు రావడానికి సహాయకారి కాగలదు. ఇది హస్తకళలు, చేనేతలు, గ్రామీణ సాంకేతిక విజ్ఞానం, చిన్న, మధ్యతరహా, భారీ వాణిజ్య సంస్థ లకు, వివిధ వర్గాలకు నిలకడతనంతో కూడిన డిజైన్ సంబంధ సేవలను అందించడం ద్వారా ప్రత్యక్ష, పరోక్ష ఉద్యోగ అవకాశాలను సృష్టించగలదు. ఫలితంగా సామర్ధ్యాల పెంపునకు సైతం దోహదపడుతుంది. ఇది వ్యవస్థ నిర్మాణానికి తగ్గ వ్యాప్తి కార్యక్రమాలకూ ఉపయోగపడనుంది.
(